EA กวาด 3 รางวัล งาน SET Awards 2022 ตอกย้ำใส่ใจชุมชน-สิ่งแวดล้อม
EA คว้ารางวัล Best Innovative Company Award พร้อมผลงานดีเด่น 2 รางวัล จากงาน SET Awards 2022
EA คว้ารางวัล Best Innovative Company Award พร้อมผลงานดีเด่น 2 รางวัล จากงาน SET Awards 2022
1 พ.ย. 2565

นายวสุ กลมเกลี้ยง ผู้อำนวยการอาวุโสฝ่ายพัฒนากลยุทธ์และวางแผนการลงทุน บริษัท พลังงานบริสุทธิ์ จำกัด (มหาชน) หรือ EA เข้ารับรางวัล Best Innovative Company Awards ในงาน SET Awards 2022 จัดโดยตลาดหลักทรัพย์แห่งประเทศไทยร่วมกับวารสารการเงินธนาคาร จากผลงานนวัตกรรมแบตเตอรี่ลิเทียมไอออนอมิตา (AMITA Li-ion Battery) ซึ่งเป็นสุดยอดนวัตกรรมที่เป็นส่วนสำคัญในการสร้างอุตสาหกรรม New S-Curve ด้วยความโดดเด่นของแบตเตอรี่ที่อัดประจุไฟฟ้าได้เร็ว 15-20 นาที มีอายุการใช้งานได้ยาว กักเก็บพลังงานได้สูง มีน้ำหนักเบา รองรับอุตสาหกรรมยานยนต์ไฟฟ้า  (Electric Vehicle : EV) และด้านระบบกักเก็บพลังงานไฟฟ้า (Energy Storage System : ESS) ทั้งยังสามารถรีไซเคิลได้ง่าย สอดคล้องกับนโยบายการดำเนินธุรกิจด้านพลังงานสะอาดของประเทศ
นอกจากนี้ EA ยังได้รับผลงานดีเด่น 2 รางวัล ในกลุ่ม Business Excellence ประเภทรางวัลบริษัทจดทะเบียนด้านผลการดำเนินงานดีเด่น Outstanding Company Performance Award ในกลุ่มบริษัทจดทะเบียนในตลาดหลักทรัพย์ที่มีมูลค่าหลักทรัพย์ตามราคาตลาด สูงกว่า 100,000 ล้านบาท พร้อมด้วยรางวัล Outstanding CEO Awards นับว่าเป็นรางวัลแห่งความสำเร็จและความภาคภูมิใจของ EA ในการพัฒนาธุรกิจโดยคำนึงถึงสังคม สิ่งแวดล้อม และบรรษัทภิบาล (ESG) พร้อมพัฒนานวัตกรรมพลังงานสะอาดควบคู่ไปกับการเติบโตของบริษัทอย่างยั่งยืน